recursal/SuperWikiNEXT-32B huggingface dataset:
**சொர்சோகொன்** (Sorsogon) என்பது பிலிப்பீன்சின் லூசோனின், பிகோல் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் சொர்சோகொன் நகரம் ஆகும். இது 1894 ஆம் ஆண்டில் ஸ்தாபிக்கப்பட்டது. இம்மாகாணத்தில் 541 கிராமங்களும், 14 மாநகராட்சிகளும் உள்ளன. இதன் தற்போதைய மாகாண சபை ஆளுநர் *ரொபேட் அ.லீ ரொடிரிகுவேசா* (Robert A.Lee Rodrigueza) ஆவார். இதன் மொத்த நிலப்பரப்பளவு 2,119.01 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக சொர்சோகொன் மாகாணத்தின் சனத்தொகை 792,949 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 59ஆம் மாகாணமாகவும் சனத்தொகையின் அடிப்படையில் 35ஆம் மாகாணமாகவும் காணப்படுகின்றது. அத்துடன் இம்மாகாணத்தில் பிலிப்பினோ ஆங்கிலம் உள்ளடங்கலாக நான்கு பிரதான மொழிகள் பேசப்படுகின்றன. இம்மாகாணத்தின் சனத்தொகை அடர்த்தி ஒரு சதுர கிலோ மீற்றருக்கு 370 மக்கள் என்பதாகும். மேலும் சனத்தொகை அடர்த்தியின் அடிப்படையில் இது 81 பிலிப்பீனிய மாகாணங்களில் 15ஆம் மாகாணம் ஆகும்.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. Archived from the original on 21 ஜனவரி 2013. பார்க்கப்பட்ட நாள் 30 December 2013. `{{cite web}}`: Check date values in: `|archive-date=` (help)
2. ↑  History of Sorsogon
[*தொடர்பிழந்த இணைப்பு*]. Official Website of the Government of Sorsogon. Retrieved on 2010-06-06
3. ↑  Sorsogon, Where Comes the World's Largest Fish பரணிடப்பட்டது 2011-07-15 at the வந்தவழி இயந்திரம். The Philippines Agribusiness Center. Retrieved on 2010-06-06.
4. ↑  "Population of the provine". Archived from the original on 2011-07-09. பார்க்கப்பட்ட நாள் 2017-01-10.`{{cite web}}`: CS1 maint: unfit URL (link)
**சோஃபுனுவோ** என்பது ஒரு அங்கமி நாகா இனத்தின் நாட்டுப்புறக் கதையாகும், இது ஒரு தாயையும் அவரது குழந்தையையும் பற்றிய ஒரு கதையாகும், அவர்கள் பல்வேறு துன்பங்களைத் தாண்டி ருசோமாவில் உள்ள தங்கள் சொந்த கிராமத்திற்குத் திரும்பும் வழியில் பரிதாபமாக உயிரிழந்தனர்.

கதையின் பின்னணி
---------------

சோஃபுனுவோ என்பவள் ருசோமா கிராமத்தைச் சேர்ந்த ஒரு அழகான பெண். அவள் வேறொரு கிராமத்தைச் சேர்ந்த ஒருவனுடன் திருமணம் செய்துகொண்டாள். ஒரு மனைவியாக, அவள் தன் கணவன் மீது  அசைக்க முடியாத நம்பிக்கையையும் விசுவாசத்தையும் வைத்திருக்கிறாள். எல்லா அழகான ஆடைகளையும் அணிந்து அவனை கவர்ச்சித்தாள். ஆனால் அங்குள்ள  சில பெண்களால் அவளது திருமண வெற்றியைப் பற்றிய பொறாமையை மறைக்க முடியவில்லை. அவர்கள் அவள் கணவனிடம் அவளை  விவாகரத்து செய்ய தூண்டினர். இறுதியாக அவனும் அவர்களின் வீண் பழிக்கு மயங்கி விவாகரத்து செய்ததால்  சோஃபுனுவோ அவரை விட்டு பிரிந்து செல்ல வேண்டிய கட்டாயம் ஏற்பட்டது. ஒரு நாள் இரவு அவள் தன் குழந்தையைத் தூக்கிக் கொண்டு எரியும் தீபத்தை மட்டும் ஏந்தியபடி தன் கணவன் வீட்டை விட்டு வெளியேறி  தன் மூதாதையரின் ஊருக்குப் புறப்பட்டாள். கடினமான பாலைவன நிலப்பரப்பைக் கடந்து செல்லும் வழியில், மேலும் சோதனையாக ஒரு தீய ஆவியின் கூர்மையான ஈட்டியால் அவள் கொல்லப்பட்டாள். அவள் குழந்தையைத் தனியாக விட்டுவிட்டு உயிரிழந்தாள். சிறிது நேரத்திற்குப் பிறகு,அந்த குழந்தையும்  தனது தாயின் சடலத்தில் நீட்டிக்கொண்டிருந்த விலா எலும்பால் விழுந்து இறந்தது, அப்படியே அவை இரண்டும் மனித வடிவிலான கற்களாக உருமாறின.

இந்த சம்பவம் குறித்து கேள்விப்பட்ட அவர்களது உறவினர்கள் அவர்களை தேடி சென்று கற்களை கண்டெடுத்தனர். அவர்கள் தாய்- சிலையும் குழந்தையின் சிலையையும் தனித்தனியாக பிரித்தெடுக்க முயன்ற போது கடுமையான புயல் ஏற்பட்டு அவர்களின் முயற்சி தோல்வியடைந்தது. அவற்றை ஒன்றாகவே கட்டி  இழுத்தபோது, காற்று முற்றிலும் அமைதியாக இருந்தது. இதன்படி இரண்டையும் பிரிக்கவே முடியாதென்பதை மக்கள் புரிந்து கொண்டனர்.சோஃபுனுவோ மற்றும் அவரது குழந்தையின் கற்சிலைகள்  ருசோமாவுக்கு கொண்டு வரப்பட்டன, இன்றும்  அவர்கள் பெரிய புராணக்கதைகளாக மக்கள் மனதில் உள்ளனர்.

கலாச்சார மரபின் தொடர்ச்சி
-------------------------

### திரைப்படம்

இந்த நாட்டுப்புறக் கதையின் பாதிப்பில் 2005 ஆம் ஆண்டு *நான் சந்திரனா?* *சோப்ஃபுனுவோவின் சரித்திரம் என்ற பெயரில்*, மெட்வினுவோ சக்ரி இயக்கிய ஒரு ஆவண நாடகத் திரைப்படம் வெளியானது. தலைப்பில் உள்ள சந்திரன் அவளது வழிகாட்டியாக இருந்து செயல்பட்டதால் ஒரு உருவக உத்வேகமாக இடம்பெற்றுள்ளது, நாடகமாக்கல், படங்கள், அசல் பாடல்கள் மற்றும் நேர்காணல்கள் போன்றவைகள் மூலம் சோப்ஃபுனுவோவின் வாழ்க்கையின் பல்வேறு கட்டங்கள் சொல்லப்பட்டுள்ளது. செயல்படுகிறது. நாகாலாந்தில் உள்ள ருசோமா மற்றும் விஸ்வேமா ஆகிய இடங்களில் படத்தின் படப்பிடிப்பு நடைபெற்றது.

மேற்கோள்கள்
-----------

1. ↑  "First Orange Festival begins at Rüsoma". *Nagaland Post*. 10 January 2020. Archived from the original on 25 செப்டம்பர் 2020. பார்க்கப்பட்ட நாள் 21 August 2020. `{{cite web}}`: Check date values in: `|archive-date=` (help)
2. ↑  "1st Orange Festival from January 10 - 11". *Morung Express*. 8 January 2020. பார்க்கப்பட்ட நாள் 21 August 2020.
3. 1 2  "Folklore premiere in Naga film - Young filmmaker turns popular tale of a gritty woman into celluloid". *The Telegraph*. 6 January 2006. பார்க்கப்பட்ட நாள் 21 August 2020.
4. ↑  "Nagalim News". *Nagalim*. 7 January 2006. பார்க்கப்பட்ட நாள் 21 August 2020.
**ஹெலன்** (*Helen Ann Richardson*) (பிறப்பு 21 நவம்பர் 1938) ஒரு ஆங்கிலோ-பர்மிய இந்திய திரைப்பட நடிகை ஆவார். இந்தியிலும் தமிழிலும் பல திரைப்படங்களில் நடனமாடி நடித்துள்ளார்.

வாழ்க்கைப் பின்னணி
------------------

ஜார்ஜ் டெஸ்மியர் (George Desmier) என்ற ஆங்கிலோ இந்திய தந்தைக்கும் பர்மாவைச் (இப்போது மியான்மார்) சேர்ந்த ஒரு பெண்ணுக்கும் மகளாக பர்மா ரங்கூனில் பிறந்தார். சகோதரர் பெயர் ரொஜர், சகோதரி பெயர் ஜெனிஃபர் ஆகும். இரண்டாவது உலகப் போர் சமயத்தில் இவர்களது தந்தை இறந்தார். 1943-ஆம் ஆண்டு தாயும் குழந்தைகளும் பம்பாய்க்கு (இப்போது மும்பை) வந்து குடியேறினார்கள்.

1964-ஆம் ஆண்டு பிலிம்பேர் பத்திரிகைக்கு அளித்த செவ்வி ஒன்றில் ஹெலன் பின்வருமாறு கூறியுள்ளார். "நாங்கள் பர்மாவிலிருந்து காடுகளையும் நூற்றுக்கணக்கான கிராமங்களையும் கால்நடையாக கடந்து வந்தோம். எங்களிடம் பணம் இல்லை. கருணையுள்ளம் படைத்தவர்கள் எங்களுக்கு உதவினார்கள். சில இடங்களில் பிரித்தானிய இராணுவத்தினர் எங்களை வண்டிகளில் ஏற்றிச் சென்றதுடன் உணவும் தந்து தேய்ந்த கால்களுக்கும் களைப்புற்ற உடலுக்கும் மருத்துவ உதவியும் செய்து எங்களை அகதி முகாம்களில் விட்டுச் சென்றார்கள். அஸ்சாமிலுள்ள திப்புறுகா என்ற இடத்தை வந்தடைந்த போது எங்கள் குழுவில் பாதிப்பேர் தான் மிஞ்சியிருந்தனர். சிலர் இயலாமையால் இடையில் தங்கிவிட்டனர். இன்னும் சிலர் பசியினாலும் உடல் நலமின்மையாலும் இறந்து விட்டனர். என் தாய்க்கு வழியில் குறைப் பிரசவம் ஆனது. எஞ்சியிருந்தவர்கள் திப்புறுகாவிலிருந்த மருத்துவ மனையில் அனுமதிக்கப் பட்டனர். அம்மாவும் நானும் எலும்புக்கூடுகள் ஆகிவிட்டோம். என் சகோதரன் நிலைமை கவலைக்கிடமாக இருந்தது. இரண்டு மாதங்கள் மருத்துவ மனையில் இருந்தபின் வெளியேறி கல்கத்தா வந்தடைந்தோம்." என்று கூறியிருக்கிறார்.

பின்னர் பம்பாய் வந்தார்கள். குடும்ப நிலை காரணமாக ஹெலன் பள்ளிப்படிப்பை நிறுத்திவிட்டு நடனக்குழுக்களில் சேர்ந்து நடனமாடி வந்தார். கக்கோ என்ற ஒரு நடிகை இவருக்கு உதவினார். 1957-ஆம் ஆண்டு ஹௌரா பிரிட்ஜ் என்ற படத்தின் மூலம் பிரபலமடைந்தார் ஹெலன். சுமார் 700 திரைப்படங்களுக்கு மேல் நடித்தும் நடனமாடியும் உள்ளார்.

நடித்த அல்லது நடனமாடிய தமிழ் திரைப்படங்கள்
------------------------------------------

சங்கே முழங்கு (1971)  
பாக்தாத் திருடன் (1960)  
மர்ம வீரன் (1956)  
பக்த ராவணா (தெலுங்கு பூகைலாஸ் தமிழாக்கம்) (1958)  
மாய மனிதன் (1958)  
உத்தம புத்திரன் (1958)  
நான் சொல்லும் ரகசியம் (1959)  
ஸ்ரீ வள்ளி (1961)

மேற்கோள்கள்
-----------

1. ↑  "Helen celebrates 72nd birthday on Nov 21st". bbc.co.uk. 21 October 2011. பார்க்கப்பட்ட நாள் 6 October 2016.
2. ↑  ஹெலன்
3. ↑  "Helen Richardson". liveindia.com. 18 July 2011. பார்க்கப்பட்ட நாள் 6 October 2016.
4. ↑  "Helen Upperstall profile". Upperstall.com. 8 March 2012. பார்க்கப்பட்ட நாள் 6 October 2016.
5. ↑  Jerry Pinto (1 March 2006). *Helen: The Life and Times of an H-Bomb*. Penguin Books India. பன்னாட்டுத் தரப்புத்தக எண்:978-0-14-303124-6. .
**ஜமைக்கா காகம்** (*Jamaican crow*)(*கோர்வசு ஜமைசென்சிசு*) ஒப்பீட்டளவில் சிறிய கோர்விட் காகம். இதன் நீளம் 35 முதல் 38 செ.மீ. ஆகும். இது உருவப் பண்புகள் அடிப்படையில் லா எசுப்பானியோலாவின் மேற்கிந்திய இனங்களான, கியூபா காகம் *(கோர்வசு நாசிகசு)* மற்றும் வெள்ளை கழுத்து காகம் *(கோர்வசு லூகோஞாபலசு)* மிகவும் நெருக்கமானது.

பரவலும் வாழ்விடமும்
-------------------

இதன் பெயர் குறிப்பிடுவதுபோல், இந்த இனம் ஜமேக்கா தீவில் காணப்படுகிறது. இங்கு அழிக்கப்பட்ட பகுதி கலந்த வனப்பகுதிகளில் வாழ்கிறது. மேலும் பெரிய தோட்டங்களில் அடிக்கடி காணப்படுகிறது. மலை மற்றும் மலை வனப்பகுதிகளைச் சார்ந்த பறவை இது என்றாலும், வறண்ட காலங்களில் உயரம் குறைவான சமவெளிப் பகுதிகளிலும் இதனைக் காணலாம்.

விளக்கம்
--------

இதன் உடலானது புகைபோன்ற-சாம்பல் நிறமானது. இதன் உறவினர்களைப் போலப் பளபளப்பாக இல்லை. கண்ணுக்குப் பின்னால் சிறகுகள் இல்லாத தோல் அடர் சாம்பல் நிறத்தில் காணப்படும். இதன் அலகு சாம்பல் நிறத்தில் கூர்மையானது.நாசி முடிகள் காரணமாக நாசி தெரிவதில்லை. கருவிழி சாம்பல்-பழுப்பு அல்லது சிவப்பு-பழுப்பு நிறமாக இருக்கும். இந்நிறத் தோற்றம் வயதைப் பொறுத்தது. கால்கள் மற்றும் பாதம் கருப்பு நிறமானது.

உணவு
----

காட்டில் வாழும் இந்தக் காகம் தனியாகவோ, துணையோடோ இரை தேடுகின்றன. இதனுடைய இறையின் பெரும்பகுதி பழங்களாகும். இது சிறிய முதுகெலும்பிலி மற்றும் பல்லி முதலியவற்றோடு, பறவைகளில் கூடுகளில் உள்ள முட்டை மற்றும் குஞ்சுகளை வேட்டையாடுகிறது.

இனப்பெருக்கம்
-------------

பொதுவாக உயரமான மரங்களில் கூடுகட்டுகின்றன. மரப் பொந்துகளையும் கூடுகளாகப் பயன்படுத்துகின்றன.

ஒலி
---

இதனுடைய ஒலியானது இதனுடன் தொடர்புடைய இனங்களின் குரல் போன்றது. மிகவும் தனித்துவமானது மற்றும் பல்வேறு ஜப்பரிங் மற்றும் குமிழ் ஒலிகளைக் கொண்டுள்ளது (இதனால் இதனுடைய ஓசை ஜமைக்கா பாட்டோயிஸ் எனப்படுகிறது.). ஆனால் இது மிகவும் நிதானமாக "க்ரா-ஆ" என மாறுபாடுகளுடன் ஒலிக்கின்றது.

மேற்கோள்கள்
-----------

1. ↑  BirdLife International (2020). "*Corvus jamaicensis*". *IUCN Red List of Threatened Species* **2020**.. பார்த்த நாள்: 10 December 2020.
2. ↑  "Jamaican Crow - eBird". *ebird.org* (in ஆங்கிலம்). பார்க்கப்பட்ட நாள் 2019-09-11.
**ஒடிய திரைப்படக் கொள்கை** (*Odia film Policy*) 2019 ஆம் ஆண்டு உருவாக்கப்பட்டது. இதன்படி ஒடிசா மற்றும் அதன் கலாச்சாரம், பாரம்பரியம் மற்றும் சுற்றுலாத் தலங்களை தங்கள் படங்களில் ஊக்குவிக்கும் ஆங்கிலம், இந்தி அல்லது பிற மொழிப் படங்களின் தயாரிப்பாளர்களுக்கு 2.5 கோடி வரை மானியம் வழங்க மாநில அரசு முடிவு செய்தது. ஒடிசாவில் படப்பிடிப்புக்கு திரைப்படத் தயாரிப்பாளர்களை ஊக்குவிப்பதற்காக இந்த முடிவு எடுக்கப்பட்டது. படப்பிடிப்பின் எளிமையை அதிகரிக்கவும், தொடர்புடைய நிறுவனங்களின் வளர்ச்சியை எளிதாக்கவும், 2019 ஆம் ஆண்டு ஒடிசா மாநில திரைப்படக் கொள்கை வழிவகுக்கிறது. மாநிலத்தில் திரைப்படங்களின் படப்பிடிப்புக்கு ஒற்றை சாளர ஒப்புதல் செயல்முறையை செயல்படுத்தவும் இக்கொள்கை முன்மொழிகிறது. திரைப்பட நகரங்கள், பன்மையாக்கக் கட்டிடங்கள் மற்றும் திரைப்பட அரங்குகளுக்கான அனைத்து முன்மொழிவுகளும் முதலீட்டாளர்கள் வசதிக்காக அரசாங்கத்தின் ஒற்றை சாளரத்தின் மூலம் எளிதாக்கப்படும்.

திரைப்படத் தயாரிப்பாளர்களின் ஒடிய திரைப்படங்களில் அழகியல் சிறப்பம்சங்கள், உயர் தொழில்நுட்பத் தரங்கள் மற்றும் சமூகத் தொடர்புகள் ஆகியவற்றை வெளிப்படுத்தும் கூடுதல் தகுதியுள்ள ஒடியா மொழித் திரைப்படங்களுக்கு ரூ .4 கோடி வரை மானியம் வழங்கப்படும் என்றும் இக்கொள்கையில் அறிவிக்கப்பட்டுள்ளது .

குறிக்கோள்கள்
-------------

ஒடிசா மாநில திரைப்படக் கொள்கையின் முக்கிய நோக்கங்கள் :

* தரமான ஒடியா படங்களை ஊக்குவிக்க.
* மாநிலத்தில் திரைப்பட சுற்றுலாவை எளிதாக்க.
* ஒடிசாவை படப்பிடிப்புக்கான இடமாக கொண்டு வர.

ஆதரவு
-----

* ஒடிசாவில் படமாக்கும் படங்களுக்கு ஒற்றை சாளர ஒப்புதல் செயல்முறை வழங்கப்படும்.
* முதலீட்டாளர்கள் ஒப்புதல் மற்றும் அனுமதிகளுக்காக கோசுவிப்ட்டு தளத்தின் மூலம் விண்ணப்பிப்பார்கள்.
* ஒடிசாவில் படப்பிடிப்புக்கு திரைப்படத் தயாரிப்பாளர்களை ஊக்குவிக்க குறிப்பிட்ட மானியம் வழங்கப்படும்.

ஊக்கத்தொகை
----------

ஒடிசாவில் திரைப்பட நகரங்கள், சினிமா அரங்குகள் மற்றும் பன்மையாக்கள் வளர்ச்சிக்கு பின்வரும் சலுகைகள் வழங்கப்படும்:

* மூலதன முதலீட்டு மானியம்
* நில ஒதுக்கீடு
* வட்டி மானியம்
* முத்திரை வரி விலக்கு
* நில மாற்றத்திற்கான கட்டணங்களை திருப்பிச் செலுத்துதல்
* மாநில சரக்கு மற்றும் சேவை வரி திரும்பப் பெறுதல்
* மின்சாரக் கட்டணத்தில் விலக்கு
* சுற்றுச்சூழல் பாதுகாப்பு உள்கட்டமைப்பு மானியம்
* திரைப்பட உள்கட்டமைப்பை மேம்படுத்துதல்

மேற்கோள்கள்
-----------

1. ↑  "New film policy to promote Odia cine industry". *The New Indian Express*. பார்க்கப்பட்ட நாள் 2019-03-26.
2. ↑  "To promote odia cinema". Times of india. 26 March 2019.
3. ↑  "multiplexes and cinema halls will be facilitated". OTv. 26 March 2019. Archived from the original on 27 மார்ச் 2019. பார்க்கப்பட்ட நாள் 4 அக்டோபர் 2021. `{{cite web}}`: Check date values in: `|archive-date=` (help)
4. ↑  "multiplexes and cinema halls will be facilitated". பிசினஸ் ஸ்டாண்டர்ட். 26 March 2019.
5. ↑  "Objevtive". Odisha Government. 26 March 2019.
தானியங்கி உதிர்பாகங்கள் சோர் பஜாரில் விற்பனை செய்யப்படுகின்றன
சோர் பஜாரில் உடற்பயிற்சிக் கருவி விற்பனைக்கு இருக்கிறது
**சோர் பஜார்** *(Chor Bazaar)* இந்தியாவின் மிகப்பெரிய தெரு சந்தைகளில் ஒன்றாகும், இது தெற்கு மும்பையின் கிராண்ட் சாலையில் உள்ள பீண்டி பஜார் அருகே அமைந்துள்ளது. இந்த பகுதி மும்பையின் சுற்றுலா தலங்களில் ஒன்றாகும். *சோர்* என்ற சொல்லுக்கு மராத்தியிலும், இந்தியிலும் திருடன் *என்று* பொருள். பிரபலமான நம்பிக்கையின் படி, ஒருவர் மும்பையில் எதை இழந்தாலும் அதை "சோர் பஜார்" இலிருந்து திரும்ப வாங்கலாம்.

நவீன காலங்களில், சோர் பஜார் திருடப்பட்ட பொருட்களை விட பெரும்பாலும் இரண்டாவது கை பொருட்களை விற்பனை செய்வதாக கூறப்படுகிறது. சந்தை இப்போது பழங்கால மற்றும் சிறந்தப் பொருட்களுக்கு பிரபலமானது. *மினி மார்க்கெட்* என்று அழைக்கப்படும் ஒரு கடை பழைய பாலிவுட் சுவரொட்டிகளை விற்பனைக்கு வழங்குகிறது. மற்றவர்கள் உண்மையான விக்டோரியா கால தளவாடங்கள், வாகனங்களுக்கான மாற்று உதிரிபாகங்கள் போன்றவற்றை வழங்குகிறார்கள். பேரம் பேசுவது சில நேரங்களில் தடுமாறும் என்றாலும், தடுமாற்றம் கட்டாயமாக கருதப்படுகிறது. இது அடிப்படையில் ஒரு "ஒழுங்கமைக்கப்பட்ட" தெரு சந்தையாகும். அங்கு ஒருவர் தான் விரும்புவதைக் கண்டுபிடிக்க குப்பை வழியாகச் செல்ல வேண்டும்.

சந்தையின் பெயரின் தோற்றம் பற்றிய ஒரு பிரபலமான கதை என்னவென்றால், விக்டோரியா மகாராணி மும்பைக்கு வருகை புரிந்தபோது வயலின் மற்றும் வேறு சில உடமைகள் அவரது கப்பலில் இருந்து இறக்கப்பட்டபோது காணாமல் போயின. பின்னர் அவை "திருடர்களின் சந்தையில்" விற்பனைக்கு கிடைத்தன ".

பிரபலமான கலாச்சாரத்தில்
-----------------------

ரோஹிண்டன் மிஸ்திரியின் *சச் எ லாங் ஜர்னி*, உள்ளிட்ட பிரபலமான புதினங்களில் இந்தச் சந்தை குறிப்பிடப்பட்டுள்ளது. அங்கு இது "ஒரு நல்ல இடம் அல்ல" என்று விவரிக்கப்படுகிறது. *தி ஸ்பூல் மேன் (2016)*  *-* வி ஆர் டில்ட் தயாரித்து டேனியல் இபான்ஸ் என்பவர்  இயக்கிய எ சோர் பஜார் ஷாப்-கீப்பர் என்ற ஒரு சிறு ஆவணப்படதிலும் இது இடம் பெற்றுள்ளது. எத்னோகிராபிளிம் திரைப்பட விழா 2019 (பாரிஸ், பிரான்ஸ்) இல் அதிகாரப்பூர்வ தேர்வாக இப்படம் இருந்தது. .

குறிப்புகள்
-----------

1. ↑  David Abram; Nick Edwards (1 February 2004). *The Rough Guide to South India*. Rough Guides. பக். 114–. பன்னாட்டுத் தரப்புத்தக எண்:978-1-84353-103-6.. பார்த்த நாள்: 9 May 2012.
2. ↑  Brooks. *Literary Trips*. GreatestEscapes Pub. பக். 36. பன்னாட்டுத் தரப்புத்தக எண்:0-9686137-0-5.. பார்த்த நாள்: 2009-03-06.
3. ↑  Cook, Sharell. "Photo Tour of Shopping in Chor Bazaar Mumbai". About.com. Archived from the original on 6 ஏப்ரல் 2015. பார்க்கப்பட்ட நாள் 9 May 2012. `{{cite web}}`: Check date values in: `|archive-date=` (help)
4. ↑  "Chor Bazaar". Fodors.com. Archived from the original on 1 March 2010. பார்க்கப்பட்ட நாள் 2009-03-06.
5. ↑  
 *India - Sarina Singh - Google Books*.. பார்த்த நாள்: 2012-07-29.
6. ↑  Tilt (2016-01-08), *The Spool Man*, பார்க்கப்பட்ட நாள் 2019-02-04
7. ↑  "Daniel Ifans". *IMDb*. பார்க்கப்பட்ட நாள் 2019-02-04.
8. ↑  "Ethnografilm Paris | Profoundly Entertaining" (in அமெரிக்க ஆங்கிலம்). பார்க்கப்பட்ட நாள் 2019-02-04.
**ஜவஹர் நவோதயா வித்யாலயா, யானம்** (*Jawahar Navodaya Vidyalaya, Yanam*) அல்லது உள்ளூரில் ஜெ. என். வி. மெட்டாகூர் என அழைக்கப்படுவது இருபாலர் உறைவிடப் பள்ளியாகும். இது புதுச்சேரி யூடி உள்ள யானம் மாவட்டத்தில் அமைந்துள்ளது. இந்த நவோதயா வித்யாலயாக்கள் இந்திய மனிதவள மேம்பாட்டு அமைச்சினால் நிதியளிக்கப்படும் தன்னாட்சி அமைப்பாகும். இதனை நவோதயா வித்யாலயா ஸ்மிதி நிர்வகிக்கிறது. ஆறாம் வகுப்பு முதல் பன்னிரண்டாம் வகுப்பு வரையிலான திறமையான குழந்தைகளுக்கு நவோதயா வித்யாலயாக்கள் இலவசக் கல்வியை வழங்குகின்றன. யானம் மாவட்டம் ஆந்திர மாநிலத்திற்குள் உள்ள ஒரு கடலோர பகுதியாகும். இது ஒன்றிய பிரதேச தலைமையகமான புதுச்சேரியிலிருந்து சுமார் 815 கி.மீ தொலைவில் அமைந்துள்ளது.

வரலாறு
------

இந்த பள்ளி 1987-இல் நிறுவப்பட்டது, இது ஜவஹர் நவோதயா வித்யாலயா பள்ளிகளின் ஒரு பகுதியாகும். இந்த பள்ளி நவோதயா வித்யாலயா ஸ்மிதி ஹைதராபாத் மண்டல அலுவலகத்தால் நிர்வகிக்கப்பட்டுக் கண்காணிக்கப்படுகிறது.

சேர்க்கை
--------

ஆறாம் வகுப்பு மட்டத்தில் ஜே.என்.வி யானத்தில் சேர்க்கை நவோதயா வித்யாலயா ஸ்மிட்டி நடத்தும் நுழைவுத் தேர்வு (ஜே.என்.வி.எஸ்.டி) மூலம் செய்யப்படுகிறது. தேர்வு பற்றிய தகவல்கள் மாவட்டத்தில் யானம் மாவட்ட ஆட்சித் தலைவர் (கலெக்டர்) அலுவலகத்தால் விளம்பரம் செய்யப்பட்டு நடைபெறுகிறது. ஆட்சித் தலைவர் ஜே.என்.வி யானத்தின் வித்யாலய மேலாண்மைக் குழுவின் தலைவராகவும் உள்ளார்.

இணைப்புகள்
----------

ஜே.என்.வி யனம் நடுவண் இடைநிலைக் கல்வி வாரியத்துடன் 130014 இணைப்பு எண்ணுடன் இணைக்கப்பட்டுள்ளது.

மேலும் காண்க
------------

* ஜவஹர் நவோதயா வித்யாலயா, புதுச்சேரி
* ஜவஹர் நவோதயா வித்யாலயா, காரைக்கல்
* ஜவஹர் நவோதயா வித்யாலயா, மாகே
* ஜே.என்.வி பள்ளிகளின் பட்டியல்

குறிப்புகள்
-----------

1. ↑  "Navodaya Vidyalaya Smiti". *Navodaya Vidyalaya Smiti*. பார்க்கப்பட்ட நாள் 17 January 2019.
2. ↑  "NVS RO Hyderabad - JNVs in Union territorries". *NVS RO Hyderabad*. Archived from the original on 1 December 2018. பார்க்கப்பட்ட நாள் 25 Feb 2019.
3. ↑  "CBSE affiliation details of JNV Yanam". *CBSE - Online School Affiliation & Monitoring System*. Archived from the original on 21 ஜனவரி 2021. பார்க்கப்பட்ட நாள் 17 January 2019. `{{cite web}}`: Check date values in: `|archive-date=` (help)

வெளி இணைப்புகள்
---------------

* ஜே.என்.வி யானமின் அதிகாரப்பூர்வ வலைத்தளம்
**ஒன்பது ரூபாய் நோட்டு** (ஆங்கிலம்:Onbathu Rupai Nottu) என்பது தங்கர் பச்சான் எழுதிய முதல் தமிழ்ப் புதினம் ஆகும். மேலும் இந்நூலுக்கு த. ஜெயகாந்தன் அணிந்துரை வழங்கியிருக்கிறார்.

வரலாறு
------

ஒன்பது ரூபாய் நோட்டும் இரண்டு - பத்து - தொண்ணூற்று ஆறும் என்ற தலைப்பில் பேராசிரியர் த. பழமலய் இந் நூலுக்கு எழுதியுள்ள முன்னுரையின் பகுதி:

>  "...மண்ணை ஏமாற்ற முடியாது என்பதால் ஏமாற்றுவதில் நம்பிக்கை இல்லாதவர்கள் இவர்கள். இவர்களால் ஏமாற்ற முடியாது. கொள்ளை வணிகர்களைப் போல தொழிற்கல்விக் கயவர்களைப் போல இவர்களால் முன்னேற முடியாதுதான். இங்குதான் உண்மையிலேயே முன்னேற்றம் என்பது எது என்பதை மனித சமுதாயம் சந்திக்கவும் சிந்திக்கவும் வேண்டியிருக்கிறது."
> 
> 
> 

1985 ஆம் ஆண்டு அக்டோபர் மாதம் நூலாசிரியர், தனது தந்தையின் இறப்புக்காக தனது கிராமத்திற்குப் போயிருந்தபோது எழுந்த எண்ணங்களால் எழுத ஆரம்பிக்கப்பட்ட இந்தப் புதினம் முடிய பதினொரு ஆண்டுகள் ஆனது. பலாவும், முந்திரியும், மாவும் நெடிவீசும் மண்ணின் மணத்துடன் ’வறுமையில் செம்மை’ எனும் வாழ்க்கைத் தத்துவத்தை எடுத்துக்காட்டும் விதமாக அமைந்துள்ளது.

* குண்டுக்குறியிட்ட வரிசையின் உறுப்பினர்

திரைப்பட வடிவம்
---------------

இந்தப் புதினம் தங்கர் பச்சானால் ஒன்பது ரூபாய் நோட்டு என்ற பெயரிலேயே திரைப்படமாக இயக்கப்பட்டு 2007 ஆம் ஆண்டு வெளியிடப்பட்டது.

ஆதாரங்கள்
---------

1. ↑  "தங்கர் பச்சானின் முதல் தமிழ்ப் புதினம்" (in தமிழ்). ஒன் இந்தியா. 15 அக்டோபர் 2007. பார்க்கப்பட்ட நாள் சூன் 7, 2014. `{{cite web}}`: Check date values in: `|accessdate=` (help)CS1 maint: unrecognized language (link)
[*தொடர்பிழந்த இணைப்பு*]
2. ↑  "ஒன்பது ரூபாய் நாட்டு திரை வசனம்" (in ஆங்கிலம்). Indiaglitz.com. 28 நவம்பர் 2007. Archived from the original on 2007-10-14. பார்க்கப்பட்ட நாள் சூலை 6, 2014. `{{cite web}}`: Check date values in: `|accessdate=` (help)CS1 maint: unrecognized language (link)

வெளி இணைப்புகள்
---------------

* ஒன்பது ரூபாய் நோட்டு
**கோப்பு வடிவம்** (File format) என்பது கணினி பயன்பாட்டு இயக்கத்திற்கு ஏற்ப பயன்படுத்தபட, உருவாக்கப்படும் மின்னணுக் கோப்பு வடிவங்களைக் குறிக்கிறது. இது ஒரு கணியக்கோப்பில் தரவாக, கணியத்தேக்ககத்தில், குறிப்பிட்ட குறியீட்டு எண்ணிம வடிவத்தில் சீர்தரத்துடன் சேமிக்க, அமையப்பெறும் வழிமுறையாகும். இவ்வாறான கோப்பு வடிவம், வெளியிடப்படாத அல்லது வெளியிடப்பட்ட, காப்புரிமை உள்ள அல்லது கட்டற்ற/காப்புரிமையற்ற வடிவமாக இருக்கலாம். இவ்வடிவங்களில் சில, குறிப்பிட்ட தரவுக்காக மட்டும் வடிவமைக்கப் பட்டிருக்கும். எடுத்துக்காட்டாக, இடம்பெயர் இணைய வரைகலை (PNG) வடிவம் என்ற இணுப்படம், இணையத்தில் தரவை வீணாகமல், ஓரிடத்தில் இருந்து மற்ற இடத்திற்கு நகர்த்தும் இயல்புக்காகவே வடிவமைக்கப் பட்டுள்ளது. கோப்பு வடிவத்தை, கோப்பு நீட்சி அடையாளங்காட்டுகிறது. ஒரு கணியக்கோப்பின், கோப்பு நீட்சி மறைத்தல் என்பதும் பாதுகாப்பினை குறைக்கவல்லது ஆகும்.

மேற்கோள்கள்
-----------

1. ↑  PC World (23 December 2003). "Windows Tips: For Security Reasons, It Pays To Know Your File Extensions". Archived from the original on 23 ஏப்ரல் 2008. பார்க்கப்பட்ட நாள் 20 June 2008. `{{cite web}}`: Check date values in: `|archive-date=` (help)

இதனையும் காணவும்
----------------

* எண்ணிமக்கலன் வடிவம்
* ஆவணக்கோப்பு வடிவம்
* நிழற்படக்கோப்பு வடிவம்
* நிகழ்படக்கோப்பு வடிவம்
* ஒலிக்கோப்பு வடிவம்
* தரவு மாற்றுதல்

வெளியிணைப்புகள்
---------------

* Open Directory Data Format links - File types resources on DMOZ
* *Best Practices for File Formats*, US: Stanford University Libraries, Data Management Services, archived from the original on 2017-12-30, பார்க்கப்பட்ட நாள் 2018-01-14 ("The file formats you use have a direct impact on your ability to open those files at a later date and on the ability of other people to access those data")
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/சோற்றுக்கற்றாழை|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**சோற்றுக்கற்றாழை** (*Aloe vera*) (இலங்கை வழக்கு: *பிள்ளைக் கற்றாழை*) என்பது சதைப்பற்றான ஒரு தாவர வகையாகும். முதல் நூற்றாண்டிற்கு முன்பிருந்தே இந்தத் தாவரம் மூலிகையாக ஆயுர்வேதத்தில் பயன்படுத்தப்பட்டுகிறது. உடல் எடை குறைப்பிற்கும் இத்தாவரம் பயன்படுத்தப்படுகிறது. இந்தச் செடியின் சாற்றை வைத்து முக அழகிற்காகவும் உடல் சூட்டைத்தணிக்கவும் மருத்துவ உலகம் பயன்படுத்தியுள்ளது.

மேற்கோள்
--------

1. ↑  Aloe vera (L.) Burm. f. Tropicos.org
2. ↑  Aloe vera (L.) Burm.f. is an accepted name. theplantlist.org
3. ↑  Amazing Benefits of Aloe Vera for Hair, Skin and Weight-Los
இது ஊரைப் பற்றிய கட்டுரையாகும். இதே பெயரில் அமைந்த நாய்ப் பற்றியக் கட்டுரையைக் காண,. கோம்பை நாய் என்பதை காணவும்
**கோம்பை** (*Kombai*), இந்தியாவின் தமிழ்நாடு மாநிலத்தில் அமைந்துள்ள தேனி மாவட்டம், உத்தமபாளையம் வட்டத்தில் இருக்கும் ஒரு பேரூராட்சி ஆகும். இவ்வூர் கோம்பை நாய் வகைக்குப் பெயர்பெற்றதாகும். கோம்பை, தேனியிலிருந்து 37 கிமீ தொலைவில் உள்ளது.

2011-ஆம் ஆண்டு மக்கள்தொகை கணக்கெடுப்பின் படி, கோம்பை பேரூராட்சி 15,960 மக்கள்தொகையும், 19.02 சகிமீ பரப்பும், 15 வார்டுகளும், 7 தெருக்களும் கொண்டது. இப்பேரூராட்சியானது கம்பம் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது.

பெயர்க் காரணம்
--------------

கோம்பை என்பதற்கு *முடக்கு*, *மலையடிவாரம்*, *தென்னை* என்று பல பொருள் குறிக்கும் சொல் என்றாலும், இங்கு பன்றிமலை, மேற்குமலை, கழுகுமலை என்னும் மூன்று மலைகளிடையே முன்பு முடங்கிக் கிடந்ததால் *முடங்கில்* இருந்ததால் இப்பெயர் பெற்றது

வரலாறு
------

நாயக்கர் ஆட்சி காலத்தில் ஏற்பட்ட 72 பாளையங்களில் **கோம்பை**  ஒன்று.

புவியியல்
---------

இவ்வூரின் அமைவிடம் 9°50′N 77°19′E﻿ / ﻿9.83°N 77.32°E﻿ / 9.83; 77.32 ஆகும். கடல் மட்டத்தில் இருந்து இவ்வூர் சராசரியாக 399 மீட்டர் (1309 அடி) உயரத்தில் இருக்கின்றது. இவ்வூரானது மேற்கே மேற்குத்தொடர்ச்சி மலைகளின் ஒரு பகுதியான ஏலமலைகளையும் கிழக்கே சாலைமலைக்குன்றையும் கொண்டு இடையே அமைந்துள்ளது. உத்தமபாளையம் போடிநாயக்கனூர் சாலை வழித்தடத்தில் உத்தமபாளையத்திலிருந்து 6 கிமீ தொலைவில் உள்ளது.

சமூகம்
------

பெரும்பான்மையான மக்கள் இந்துக்கள். கிறித்தவர்களும் இசுலாமியர்களும் கணிசமான எண்ணிக்கையில் உள்ளனர். மேற்குமலை அடிவாரத்தில் 400 ஆண்டுப் பழைமையான திருமலைராயப்பெருமாள் கோவில் உள்ளது. இக்கோவில் தேர், வைணவக் கோவில் தேர்களுள் இரண்டாவது பெரியதாகும். 150 ஆண்டுப் பழைமையான சிறீ கன்னிகா பரமேசுவரி பள்ளிகள் ஊருக்குத் தெற்கே உள்ளன.

பொருளாதாரம்
-----------

முதன்மைத்தொழிலாக வேளாண்மை விளங்குகிறது. தென்னை, காய்கறிகள், நிலக்கடலை, சோளம், கம்பு ஆகியன பொதுவாகப் பயிரிடப்படுகின்றன. வெள்ளிதோறும் ஊருக்குக் கிழக்கே வாரச்சந்தை கூடுகிறது. இது இன்றளவும் உயிர்ப்புடன் உள்ள சிற்றூர்ச்சந்தைகளுள் ஒன்றாகும். சுற்றுவட்டாரங்களில் மஞ்சள்காமாலை நாட்டு மருத்துவத்துக்குப் பெயர்பெற்றது.

ஆதாரங்கள்
---------

1. ↑  கோம்பை பேரூராட்சியின் இணையதளம்
2. ↑
3. ↑  "Kombai". *Falling Rain Genomics, Inc*. பார்க்கப்பட்ட நாள் ஜனவரி 30, 2007. `{{cite web}}`: Check date values in: `|accessdate=` (help)

| * பா
* உ
* தொ
தேனி மாவட்டம் |
| --- |
| மாவட்டத் தலைமையிடம் | தேனி |
| வருவாய்க் கோட்டங்கள் | 
பெரியகுளம் **·** உத்தமபாளையம் |
| வருவாய் வட்டங்கள் | 
தேனி  **·** ஆண்டிபட்டி  **·** பெரியகுளம்  **·** போடிநாயக்கனூர்  **·** உத்தமபாளையம் |
| நகராட்சிகள் | தேனி **·** பெரியகுளம் **·** கம்பம் **·** சின்னமனூர்  **·** போடிநாயக்கனூர் **·** கூடலூர் (தேனி)  |
| பேரூராட்சிகள் | 
ஆண்டிபட்டி **·**  போ. மீனாட்சிபுரம் **·**  பூதிப்புரம் **·**  தேவதானப்பட்டி **·**  கெங்குவார்பட்டி **·**  அனுமந்தன்பட்டி **·**  ஹைவேவிஸ் **·**  காமயக்கவுண்டன்பட்டி **·**  கோம்பை **·**  குச்சனூர் **·**  மார்க்கையன்கோட்டை **·**  மேலச்சொக்கநாதபுரம் **·**  ஓடைப்பட்டி **·**  பழனிசெட்டிபட்டி **·**  பண்ணைப்புரம் **·**  சி. புதுப்பட்டி **·**  தாமரைக்குளம் **·**  தென்கரை (தேனி) **·**  தேவாரம் (தேனி) **·** உத்தமபாளையம் **·** வீரபாண்டி (தேனி)
 |
| ஊராட்சி ஒன்றியங்கள் | 
தேனி **·** ஆண்டிபட்டி **·** பெரியகுளம் **·** கடமலை-மயிலை **·** போடிநாயக்கனூர் **·** சின்னமனூர் **·** உத்தமபாளையம் **·** கம்பம்  |
| இணையதளம் |  |
**ஜான் டேவிட் லாசன்** (*John D. Lawson*) (4 ஏப்ரல் 1923 - 15 ஜனவரி 2008) ஐக்கிய இராச்சியத்தைச் சேர்ந்த பொறியாளரும், இயற்பியலாளரும் ஆவார்.

இவர் கோவென்ட்ரியில் பிறந்தார். கேம்பிரிட்ஜ் செயின்ட் ஜான்ஸ் கல்லூரிக்கு செல்லும் முன் வோல்வெர்ஹாம்ப்டன் இலக்கண பள்ளியில் படித்தார். 1943 ஆம் ஆண்டில் இளங்கலை பட்டம் பெற்றார். பின்னர் தொலைதூர ஆராய்ச்சி நிறுவனமான மல்வெர்னைச் சேர்ந்தார். அங்கு மைக்ரோவேவ் ஆன்டெனா வடிவமைப்பு வேலைக்கு நியமிக்கப்பட்டார். 1947 இல் அணு ஆற்றல் ஆராய்ச்சி நிறுவனத்தின் (AERE) ஊழியர்களில் ஒரு உறுப்பினராக இருந்த போதிலும், லாஸ்ஸன் மல்வெர்னில் பணியாற்றினார். புதிய 30 MeV synchrotron சோதனை முயற்சியை மேற்கொண்டார். 1951 ஆம் ஆண்டில் ஹார்வெல்லில் அணு ஆற்றல் ஆராய்ச்சி நிறுவனத்தின் பொது இயற்பியல் பிரிவுக்கு மாற்றப்பட்டார். ஜஸ்டா (ஜீரோ எரிசக்தி சுழற்சிகல் சபை) இணைவு பணிக்கு பொறுப்பாளராக இருந்த பீட்டர் தோன்மேன் தலைமையிலான ஒரு குழுவில், லில்சன் கிளைஸ்ட்ரான், உயர்-சக்தி நுண்ணலை உற்பத்தி செய்யும் வேலை செய்தார். டோன்மான்னுடன் லாசன் இணைந்திருந்ததால் அணுக்கரு இணைவு பற்றி ஆர்வம் காட்டினார்.

மேற்கோள்கள்
-----------

1. ↑  "Fusion Story by John D. Lawson". Archived from the original on 27 feb 2012. `{{cite web}}`: Check date values in: `|archive-date=` (help)

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* Israel
* அமெரிக்க ஐக்கிய நாடுகள்
* செக் குடியரசு

 |
| கல்விசார் | 
* Scopus

 |
| மக்கள் | 
* Deutsche Biographie

 |
| மற்றவை | 
* SNAC
* IdRef

 |
கா. செ. நடராசா உடன் குழப்பிக் கொள்ளாதீர்கள்.

**நாவற்குழியூர் நடராஜன்** (30 சூன் 1919 – 17 பெப்ரவரி 1994) எனப்படும் கலாநிதி **க. செ. நடராசா** இலங்கைத் தமிழ் அறிஞரும், மரபுவழிக் கவிஞரும், ஆசிரியரும், எழுத்தாளரும் ஆவார். இவர் இலங்கை வானொலி தமிழ்ச் சேவைப் பணிப்பாளராகப் பணியாற்றியவர்.

வாழ்க்கைக் குறிப்பு
-------------------

கனகசபை செல்லப்பா நடராசா யாழ்ப்பாண மாவட்டம் நாவற்குழி என்ற ஊரில் செல்லப்பா, அன்னம்மா ஆகியோருக்குப் பிறந்தவர். தமிழ் இலக்கியத்தில் முதுகலைப் பட்டம் பெற்ற இவர் யாழ்ப்பாண சரித்திரத்தைக் கூறும் வையாபாடல் என்னும் செய்யுள் நூலை ஆராய்ந்து, கொழும்புப் பல்கலைக்கழகத்தில் முதுகலைப் பட்டமும், கலாநிதி பட்டமும் பெற்றார். ஈழத்துத் தமிழிலக்கிய வரலாற்றை ஆராய்ந்து உலகத் தமிழாராய்ச்சி மாநாடுகளில் ஆய்வுக் கட்டுரைகளைச் சமர்ப்பித்தார். முதுபெரும் எழுத்தாளர் வரதருடன் இணைந்து *மறுமலர்ச்சி சங்கத்தை* நிறுவி மறுமலர்ச்சி என்னும் மாத இதழை வெளியிட்டு அதன் ஆசிரியராகப் பணியாற்றினார்.

நடராசன் கொழும்பு ரோயல் கல்லூரியில் ஆசிரியராகப் பணியில் சேர்ந்தார். ஆசிரியராகப் பணியாற்றிய காலத்தில் அவரது நண்பர் சானாவின் வெண்டுகோளின் பேரில் 1951 இல் இலங்கை வானொலியில் பேச்சுப் பகுதியில் உதவியாளராகப் பணியில் சேர்ந்தார். 1953 இல் அப்பகுதியின் பொறுப்பாளராகப் பணியுயர்வு பெற்றார். அதன் பின்னர் தமிழ் நிகழ்ச்சி அமைப்பாளராகவும் பணியாற்றினார். 1960 *சிலம்பொலி* என்ற கவிதைத் தொகுதியையும் வெளியிட்டார். இவரது கவிதைகள் பல இலங்கை வானொலியில் மெல்லிசைப் பாடல்களாக ஒலிபரப்பாயின.

இலங்கை வானொலியின் தமிழ்ச் சேவைப் பணிப்பாளராக இருந்து 1978 ஆம் ஆண்டில் ஓய்வு பெற்றார். ஓய்வு பெற்ற பின்னர் கொழும்புத் தமிழ்ச் சங்கத்தின் தலைவராக 1980 வரை இருந்து சேவையாற்றினார். தனது ஆய்வுக் கட்டுரைகள அடங்கிய *ஈழத்து தமிழ் இலக்கிய வரலாறு* 18ஆம் நூற்றாண்டு வரை என்னும் நூல் 1982 இல் வெளியிடப்பட்டது. தனது வாழ்வின் இறுதிக் காலத்தை தனது பிள்ளைகளுடன் கனடாவில் கழித்து 1994 இல் கனடாவில் காலமானார். கனடாவில் வசித்த போது இவர் அறுநூற்றுக்கு அதிகமான பாடல் கொண்ட "உள்ளதான ஓவியம்" என்னும் காப்பியத்தை எழுதி முடித்தார். இந்நூல் இவர் இறந்த பின்னர் வெளிவந்தது.

வெளிவந்த நூல்கள்
----------------

* *வையாபாடல்* (தொகுப்பு நூல், 1980, கொழும்புத் தமிழ்ச் சங்கம்)
* *ஈழத்துத் தமிழ் இலக்கிய வளர்ச்சி* (1982, கொழும்புத் தமிழ்ச் சங்கம்)
* *ஈழத்துத் தமிழ் இலக்கிய வளர்ச்சி* (1987, சென்னை காந்தளகம் பதிப்பகம்)
* *கவிக்கற்பரசி* (சென்னை காந்தளகம்)
* *உள்ளதான ஓவியம்* (கவிதைத் தொகுப்பு, 1998, கனடா எழுத்தாளர் இணையம்)

விருதுகள்
---------

* *ஈழத்துத் தமிழ் இலக்கிய வளர்ச்சி* நூலுக்கு இலங்கை சாகித்திய மண்டலத்தின் பரிசு, பதக்கம், பொன்வண்ணச் சின்னம் (1991)
* முத்தமிழ் வித்தகர் பட்டம் (இலங்கை அரசு)

மேற்கோள்கள்
-----------

1. 1 2  வி. கந்தவனம். "கனடாவில் மரபுக் கவிதை வளர்ச்சி". TamilAuthors.com. பார்க்கப்பட்ட நாள் 5 பெப்ரவரி 2017. `{{cite web}}`: Check date values in: `|accessdate=` (help)
2. 1 2 3 4  "இலங்கை வானொலியின் பவள விழா சிறப்பு மலர் 2000". இலங்கை ஒலிபரப்புக் கூட்டுத்தாபனம். பார்க்கப்பட்ட நாள் 5 பெப்ரவரி 2017. `{{cite web}}`: Check date values in: `|accessdate=` (help)
**ஜாரி நடனம்** என்பது இந்தியாவின் ராஜஸ்தான் மாநிலத்தின் ஒருவகை நாட்டுப்புற நடனம் ஆகும். ஜாரி நடனம் பெண்களால் ஆடப்படும் ஒரு குழு நடனம் ஆகும். இது ராஜஸ்தானின் அஜ்மீர் மற்றும் கிஷன்கர் பகுதிகளில் ஆடப்படும் பாரம்பாிய நடனம் ஆகும். குஜ்ஜார் மற்றும் கிஷன்கரின் சைனி சமூகம்மற்றும் அஜ்மீர் புான்ற பகுதிகளில் பிரதானமாகவும் மற்றும் ஏனைய ராஜஸ்தான் பகுதிகளில் பரவலாகவும் இந்த நடனம் ஆடப்படுகிறது. மேலும் திருமண கொண்டாட்டங்களிலும், ஆண் குழந்தையின் பிறப்புக் கொண்டாட்டங்கள் மற்றும் நன்மைப் பண்டிகைகளிலும் இந்த நடனம் நிகழ்த்தப்படுகிறது.

நிகழ்த்துமுறை
-------------

ஜாரி நடனத்தின் போது, வண்ணமயமான உடைகளையும், நகைகளையும் அணிந்துகொண்டு பெண்கள் தங்கள் தலையில் மண் பாண்டங்கள் அல்லது பித்தளை ஜாரி பானைகளை வைத்திருக்கிறார்கள். பெரும்பாலும் இந்தப் பானைகள் ஜாரி விளக்கு (எண்ணெய் விளக்கு) அல்லது எண்ணெயில் மூழ்கிய பருத்தி விதைகளுடன் விளக்கேற்றப்பட்டு உருவாக்கப்படுகிறது. நடனக் கலைஞர்கள் தலையில் ஒளிவிளக்குப் பானைகளை தொடாமல் எடுத்துச் செல்கிறார்கள், அதே நேரத்தில் கை கால்களின் அழகிய அசைவுகளையும் முழங்கால்களால் சுழன்று சுழல் போன்று நடனம் ஆடுகின்றனர். நடனத்தை மிகவும் கவர்ச்சிகரமானதாக மாற்ற, நடனக் கலைஞர்கள் தரையைச் சுற்றி அமைதியாக நகரும்போது ஒளிரும் வடிவங்களின் கோடுகள் உருவாக்கப்படுகின்றன.

தோற்றம்
-------

ராஜஸ்தான் ஒரு பாலைவனமாகும், அங்கு பெண்கள் தங்கள் குடும்பங்களுக்கு தண்ணீர் சேகரிக்க பல மைல்கள் தொலைவிற்கு நடந்து செல்கின்றனர். அவர்கள் தினசரி தண்ணீரை ஜாரி என்றழைக்கப்படும் பானைகளில் சேகரிக்கின்றனர். நீர் சேகரிக்கும் இந்த வாழ்நாள் சடங்கை நடனம் மூலமாகக் கொண்டாடுகிறார்கள்

ஆடைகள் மற்றும் அணிகலன்கள்
-------------------------

நடனக் கலைஞர்கள் ஹன்ஸ்லி *ஹன்ஸ்லி, டிம்னியா, மோக்ரி, புஞ்சி, பாங்கி, கஜ்ரா, கைவளையல், கார்லி, கங்கா* மற்றும் *நவ்ர்* என்ற ராஜஸ்தானி தங்க ஆபரணங்களை அணிந்து கொண்டு நடனமாடுகின்றனா்.

நடனக்கருவிகள்
-------------

நாகடா, தோலாக், தோல் ஹார்மோனியம், தாலி (ஒரு தன்னியக்க கருவி) மற்றும் பாங்கியா ஆகியவற்றுடன் ஜாரி நடனம் ஆடப்படுகிறது. *பாங்கியா* பொதுவாகப் பயன்படுத்தப்படும் இசைக்கருவி ஆகும். இது திறமையானவா்களின் கைகளால் சக்திவாய்ந்த, வினோதமான ஒலியை உருவாக்குகிறது.

இது ராஜஸ்தானின் புகழ்பெற்ற குஜார் பெண்கள். இந்த நடனத்தில், பருத்தி விதை, பானைக்குள் எரிக்கப்பட்டு, நடனம் நிகழ்த்தப்படுகிறது.

மேற்கோள்கள்
-----------

1. ↑  "Art and culture of Rajasthan". *Rajasthan.gov.in*. Archived from the original on 30 April 2015. பார்க்கப்பட்ட நாள் 14 April 2015.
2. ↑  "Dance Forms of Rajasthan". *Pinkcity.com*. பார்க்கப்பட்ட நாள் 14 April 2015.
3. ↑  "Dance festivals in Udaipur". *Hotelsatudaipur*. Archived from the original on 17 செப்டம்பர் 2014. பார்க்கப்பட்ட நாள் 14 April 2015. `{{cite web}}`: Check date values in: `|archive-date=` (help)
4. 1 2  "Dances of India". *Dancesofindia.co.in*. Archived from the original on 11 April 2015. பார்க்கப்பட்ட நாள் 14 April 2015.
**ஆர். இந்திரகுமாரி** (R. Indira Kumari-இறப்பு 15 ஏப்ரல் 2024) என்பவர் ஒரு இந்திய அரசியலவாதி மற்றும் முன்னாள் தமிழக அமைச்சராவார். இவர் தமிழக சட்டமன்றத்துக்கு அண்ணா திராவிட முன்னேற்றக் கழகத்தின் சார்பில் நாட்ராம்பள்ளி தொகுதியில் இருந்து 1991 தேர்தலில் தேர்ந்தெடுக்கப்பட்டார். இவர் ஜெ. ஜெயலலிதா தலைமையிலான அரசில் சமூக நலத்துறை அமைச்சராக 1991 முதல் 96 வரை பொறுப்பு வகித்தார். இவர் 2006இல் தி.மு.க வில் இணைந்தார்.

ஊழல் வழக்கில் சிறை தண்டனை
-------------------------

1991-96 காலகட்டத்தில் ஜெயலலிதா தலைமையிலான அமைச்சரவையில் சமூக நலத் துறை அமைச்சராக இந்திராகுமாரி இருந்த போது அவர் மீது 1997-இல் பள்ளி மாணவர்களுக்கான இலவசப் பொருட்களை வாங்கியதில் ஊழல் செய்ததாக வழக்குத் தொடரப்பட்டது. இந்த வழக்கில் இந்திராகுமாரிக்கு 29 செப்டம்பர் 2021 அன்று 5 ஆண்டுகள் சிறை தண்டனை விதித்து நீதிமன்றம் தீர்ப்பு அளித்துள்ளது.

இறப்பு
------

இந்திரகுமாரி வயது முதுமையின காரணமாக ஏற்பட்ட உடல் நலக்குறைவினால் 15 சனவரி 2024 அன்று சென்னையில் காலமானார்.

மேற்கோள்கள்
-----------

1. ↑  "1991 Tamil Nadu Election Results, Election Commission of India" (PDF). Archived from the original (PDF) on 2010-10-07. பார்க்கப்பட்ட நாள் 2016-01-31.
2. ↑  Scam Count
3. ↑  Chennai Corner
4. ↑  அ.தி.மு.க. முன்னாள் அமைச்சர் இந்திர குமாரி மற்றும் கணவருக்கு ஊழல் வழக்கில் 5 ஆண்டு சிறை
5. ↑  ஊழல் வழக்கு : அதிமுக முன்னாள் அமைச்சர் இந்திரகுமாரி குற்றவாளி என தீர்ப்பு
6. ↑  The Hindu (15 April 2024). "Former Minister Indira Kumari is no more" (in en-IN) இம் மூலத்தில் இருந்து 16 April 2024 அன்று. பரணிடப்பட்டது.. .
7. ↑  "முன்னாள் அமைச்சர் இந்திரகுமாரி காலமானார்". Daily Thanthi. 15 April 2024. .
**ககயன்** (Cagayan) என்பது பிலிப்பீன்சின் லூசோனின், ககயன் பள்ளத்தாக்குப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் துகுவேகரோ ஆகும். இம்மாகாணத்தில் 820 கிராமங்களும், 28 மாநகராட்சிகளும் உள்ளன. இதன் தற்போதைய மாகாண சபை ஆளுநர் மானுவேல் மம்பா (Manuel Mamba) ஆவார். 2015 ஆம் ஆண்டின் சனத்தொகைக் கணக்கெடுப்புக்கு அமைவாக ககயன் மாகாணத்தின் சனத்தொகை 1,199,320 ஆகும். இதன் மொத்த நிலப்பரப்பளவு 9,295.75 சதுர கிலோமீற்றர்கள் ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 5ஆம் மாகாணமாகவும் சனத்தொகையின் அடிப்படையில் 22ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு, ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. Archived from the original on 21 ஜனவரி 2013. பார்க்கப்பட்ட நாள் 30 December 2013. `{{cite web}}`: Check date values in: `|archive-date=` (help); Unknown parameter `|` ignored (help)
2. ↑  "Population of the provine". Archived from the original on 2011-07-09. பார்க்கப்பட்ட நாள் 2017-01-10.`{{cite web}}`: CS1 maint: unfit URL (link)
**ஜாங்கிரி** (வங்காள மொழி: অমৃতি ஆங்கிலம்:*Imarti*) என்பது இந்தியாவில் தயாரிக்கப்படும் ஒரு இனிப்பு ஆகும். இது உளுந்து மாவினைக் கொண்டு வட்ட வடிவ மலர் வடிவத்தில் எண்ணெய்யில் வறுத்து, சர்க்கரை பாகில் ஊறவைத்து தயார் செய்யப்படுகிறது. அமிட்டி, அம்ரிதி, இமார்தி, எமர்தி , ஓம்ரிட்டி , ஜஹாங்கீர் மற்றும் ஜாங்கிரி என்பது இதன் வேறு பெயர்களாகும். மெல்லியதாகவும் இனிப்பானதாகவும் இருப்பதால் *ஜிலேபி* ஜாங்கிரியிலிருந்து வேறுபடும். ஜாங்கிரி வங்காளதேசத்தில் பிரபலமான இப்தார் உணவாகும். இப்தாரின்போது ஜாங்கிரி நிறச் சேர்க்கைப்பொருள் இல்லாமல் தயார் செய்யப்படும்.

தேவையான பொருட்கள்
-----------------

ஜாங்கிரி என்பது இந்தியத் துணைக்கண்டத்தில் தமிழ்நாட்டில் ஜாங்கிரி பருப்பு அல்லது ஜாங்கிரி உளுந்து என்றும் அழைக்கப்படும் உளுந்து மாவு வகைகளிலிருந்து தயாரிக்கப்படுகிறது. இதில் குங்குமப்பூ நிறத்திற்காகச் சேர்க்கப்படுகிறது.

தயாரிப்பு
---------

 இந்தியாவின் கொல்கத்தாவில் ஜாங்கிரி தயாரித்தல்
உளுந்தம் பருப்பினை சில மணி நேரம் தண்ணீரில் ஊறவைத்து, கல் உரலில் மாவு பதத்திற்கு அரைத்து அரைக்கவேண்டும். இந்த மாவினை ஒரு பாத்திரத்தில் கொதித்துக்கொண்டிருக்கும் நெய்யில் வார்த்தெடுக்கப்பட்டு, பொறித்து எடுக்கவேண்டும். நெய்க்குப் பதிலாக எண்ணெய்களும் சில நேரங்களில் பயன்படுத்தப்படுகின்றன.இந்த மாவானது பூ வடிவில் எண்ணெய்யில் வார்த்தெடுக்கப்பட்டு தயார் செய்யப்படுகின்றன.

மாவு தயார் செய்யும்பொழுது சர்க்கரை பாகும் தயாரிக்கப்படுகிறது. சுவைக்காகவும் மனத்திற்காகவும், சர்க்கரைப் பாகில் கற்பூரம், கிராம்பு, ஏலக்காய், *கேவ்ரா* (மனம் தரக்கூடிய பொருள்) மற்றும் குங்குமப்பூ சேர்க்கப்படுகிறது. பூ வடிவில் வறுத்தெடுக்கப்பட்ட மாவினை சர்க்கரை பாகில் இட்டு ஊறவிடவேண்டும். சர்க்கரை பாகினை உறிஞ்சி ஊறிய பின்னர், ஜாங்கிரியினை சூடாக, அறை வெப்பநிலையில் அல்லது குளிரூட்டப்பட்ட நிலையில் பரிமாறலாம்.

* நெய்யில் வறுக்கும் போதுநெய்யில் வறுக்கும் போது
* வறுத்தப் பின்னர்வறுத்தப் பின்னர்

பரிமாறுதல்
----------

இந்தியாவில், இந்த இனிப்பு உணவின் போது பரிமாறப்படுகிறது. திருமணங்கள் மற்றும் திருவிழாக்களிலும் ஜாங்கிரி பிரபலமாக உள்ளது. குறிப்பாக, உத்தரப் பிரதேசத்தில் கோரக்பூர் ஜாங்கிரிக்குப் பிரபலமானது. இது தயிருடனும்பயன்படுத்தப்படுகிறது.

* தயார் நிலையில் ஜாங்கிரிதயார் நிலையில் ஜாங்கிரி
* தில்லி தெருவோர உணவகங்களில் தயிருடன் ஜாங்கிரிதில்லி தெருவோர உணவகங்களில் தயிருடன் ஜாங்கிரி
* ஜாங்கிரிஜாங்கிரி
* தமிழ்நாட்டைடில் ஜாங்கிரிதமிழ்நாட்டைடில் ஜாங்கிரி

மேலும் பார்க்கவும்
------------------

* இனிப்பு-விருந்துக்குப் பின்

மேற்கோள்கள்
-----------

1. ↑  "Difference between Jalebi & Imarti". *recipes.timesofindia.com*. Times Food. பார்க்கப்பட்ட நாள் 19 April 2020.
2. ↑  প্রতিবেদক, নিজস্ব. "ইফতারে ঘোষপট্টির 'ডাইলের আমিত্তি'". *Prothomalo* (in Bengali). பார்க்கப்பட்ட நாள் 2020-12-02.
3. ↑  "ঐতিহ্যে সিলেটি ইফতার" (in Bengali). Sylheter Dak. 31 May 2017. Archived from the original on 5 ஜூன் 2020. பார்க்கப்பட்ட நாள் 19 April 2020. `{{cite web}}`: Check date values in: `|archive-date=` (help)
4. ↑  Keshavrao, Dhanvanti (6 July 2013). "A sweet tale of an exotic dessert". .

வெளி இணைப்புகள்
---------------

* 

* பொதுவகத்தில் Imarti தொடர்பாக ஊடகக் கோப்புகள் உள்ளன.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Hystrix|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***கைசுட்ரிக்சு*** என்பது பழைய உலக முள்ளம்பன்றிகளின் பெரும்பகுதியைக் கொண்ட பேரினமாகும். இந்தப் பேரினத்தைச் சேர்ந்த புதைபடிவங்கள் ஆப்பிரிக்காவின் பிற்பகுதியில் மியோசீன் காலத்தைச் சேர்ந்தவை.

*கைசுட்ரிக்சு* (பண்டைய கிரேக்கத்திலிருந்து χστριξ (hústrix, "முள்ளம்பன்றி") என்ற பெயர் 18ஆம் நூற்றாண்டின் சுவீடன் தாவரவியலாளர் கார்ல் லின்னேயசால் வழங்கப்பட்டது.

சிற்றினங்கள்
------------

* **Genus *Hystrix***
	+ Subgenus *Hystrix*
		- *Hystrix africaeaustralis* - Cape porcupine
		- *Hystrix cristata* - crested porcupine
		- *Hystrix indica* - Indian crested porcupine
	+ Subgenus *Acanthion*
		- *Hystrix brachyura* - Malayan porcupine or Himalayan crestless porcupine
		- *Hystrix javanica* - Sunda porcupine
	+ Subgenus *Thecurus*
		- *Hystrix crassispinis* - thick-spined porcupine
		- *Hystrix pumila* - Philippine porcupine
		- *Hystrix sumatrae* - Sumatran porcupine

### புதைபடிவ சிற்றினங்கள்

* †*Hystrix arayanensis* - Late Miocene
* †*Hystrix depereti* - Pliocene
* †*Hystrix paukensis* - Late Miocene-Pliocene
* †*Hystrix primigenia* - Late Miocene-Pliocene
* †*Hystrix refossa* - Pleistocene
* †*Hystrix suevica* - Late Miocene

1. ↑  Barthelmess, E.L. (2006). "*Hystix africaeaustralis*". *Mammalian Species* (788): 1–7. doi:10.1644/788.1.
**கஞ்சியா ஏரி** (Kanjia Lake) இந்தியாவின் ஒடிசா மாநிலத்திலுள்ள, புவனேசுவரின் வடக்கு புறநகர் பகுதியில் அமைந்துள்ள ஓர் இயற்கை ஏரியாகும். ந்கரத்தின் முக்கிய ஏரியான இது 75 எக்டேர் (190 ஏக்கர்) பரப்பளவில் வியாபித்துள்ளது. இசுகூபா மூழ்கல் எனப்படும் ஆழ்கடலில் குதிக்கும் வசதியுடன் கூடிய இந்த ஏரி மொத்தமாக 105 எக்டேர் பரப்பளவை உள்ளடக்கியுள்ளது. பன்முக பல்லுயிர் வளம் கொண்டதாகவும் தேசிய முக்கியத்துவம் வாய்ந்த ஈரநிலமாகவும் நகரின் சுற்றுச்சூழலை பராமரிக்கவும் கஞ்சியா ஏரி உதவுகிறது.

ஏரிகளின் சுற்றுச்சூழல்
----------------------

37 வகையான பறவைகள், 20 வகை ஊர்வனங்கள், 10 வகை உயிரிப்பினங்கள், 46 வகையான மீன்கள் மற்றும் மூன்று வகை இறால்கள், 10 வகை துணை - இணைக்கப்பட்ட பெருநீர்த்தாவரங்கள், 14 இனங்கள் மிதக்கும் பெருநீர்த்தாவரங்கள் மற்றும் 24 இனங்கள் வெளிப்படையான பெருநீர்த்தாவரங்கள் ஆகியவற்றை உள்ளடக்கியுள்ளது. கட்டுப்பாடற்ற கற்சுரங்க திடக் கழிவுப்பொருட்களை அப்புறப்படுத்துவதன் மூலமும், அதன் வட்டப்பகுதிகளில் அஸ்திவாரங்களை நிர்மாணிப்பதற்கும் இந்த ஏரி அச்சுறுத்தலை எதிர்கொள்கிறது.

கட்டுப்பாடற்ற குவாரி, திடக்கழிவுகள் மற்றும் அபாயகரமான கட்டுமானம் ஆகியவற்றினால் ஏர் அச்சுறுத்தலை எதிர்கொள்கிறது.

நந்தன் கானன் விலங்கியல் பூங்காவின் ஒரு பகுதியாக கஞ்சியா ஏரி திகழ்கிறது.

மேற்கோள்கள்
-----------

1. ↑  "Report on the celebration of the WWD-2008 at Kanjia Lake, Odisha". Ramsar Convention on Wetlands. பார்க்கப்பட்ட நாள் 27 January 2013.
2. ↑  "Nandankanan lake chokes". www.telegraphindia.com (ஆங்கிலம்). © 2017. பார்க்கப்பட்ட நாள் 2017-08-24. `{{cite web}}`: Check date values in: `|date=` (help)
3. ↑  Kanjia lake shrinking?
4. ↑  "Kanjia lake shrinking?". *The Hindu*. 10 August 2010.. பார்த்த நாள்: 27 January 2013.
5. ↑  "Nandankanan lake chokes - Encroachment threat to wetlands". *The Telegraph*. 30 December 2012.. பார்த்த நாள்: 27 January 2013.
**கடம்பி மீனாட்சி (C. Minakshi)** (செப்டம்பர் 12, 1905 - மார்ச்சு 3, 1940) இந்திய வரலாற்றாய்வாளர் ஆவார். இவர் பல்லவ மன்னர்களை நன்கறிந்த மேதையாவார். 1935 இல் சென்னைப் பல்கலைக்கழகத்தில் முனைவர் பட்டம் பெற்றார். சென்னை பல்கலைக் கழகத்தில் முனைவர் பட்டம் முதல் பெண் இவர் தான் என்பது குறிப்பிடத்தக்கது.

இளம்பருவமும் கல்வியும்
----------------------

தமிழ்நாட்டின் காஞ்சிபுரத்தைச் சேர்ந்த மீனாட்சி, 1905 ஆம் ஆண்டு, செப்டம்பர் 12 இல், கடம்பி பாலக்கிருஷ்ணன், மங்களம்மா இணையருக்கு மகளாகப் பிறந்தார். இவரது தந்தை சென்னை உயர்நீதி மன்றத்தில் குமாஸ்தாவாகப் பணியாற்றினார். மீனாட்சியின் இளவயதிலேயே தந்தை இறந்ததால், தாயார் குடும்பப் பொறுப்பை ஏற்றார். மீனாட்சி இளம்வயதிலேயே வரலாற்றில் ஆர்வம் கொண்டிருந்தார். மன்னார்குடி, புதுக்கோட்டை, விழுப்புரம், காஞ்சிபுரம் ஆகிய வரலாற்றுப் புகழ் பெற்ற ஊர்களைச் சுற்றிப் பார்த்தார். பள்ளிப் படிப்பை முடித்ததும், இளநிலைப் படிப்பை சென்னையில் உள்ள பெண்கள் கிறித்தவக் கல்லூரியில் பயின்று மேற்படிப்பை சென்னைக் கிறித்தவக் கல்லூரியில் பயில விரும்பினார். ஆனால் இவர் ஒரு பெண் என்பதால் இடம் கிடைக்கவில்லை. இவரின் அண்ணன் லட்சுமிநாராயணன் அக்கல்லூரியில் பேராசிரியராகப் பணிபுரிந்தார். அவர் தன் தங்கையைப் பார்த்துக் கொள்வதாகக் கூறினார். பல்லவர்களின் ஆட்சியில் அமைச்சும் சமூக வாழ்வும் என்ற தலைப்பில் ஆய்வுக் கட்டுரை சமர்ப்பித்து முனைவர் பட்டம் பெற்றார். இதை நீலகண்ட சாஸ்திரியின் வரலாற்றுத் தொகுப்புகளுடன் வெளியிட்டது சென்னைப் பல்கலைக்கழகம்.
த இந்து நாளிதழ், இந்நூலை வெற்றிபெற்ற ஆய்வுகளுள் ஒன்று எனவும், தொகுப்புகளில் முக்கியமானது என்றும் கூறியுள்ளது.

தொழிலும் ஆய்வும்
----------------

முனைவர் பட்டம் பெற்ற உடனேயே வேலை தேடினார். இவர் விண்ணப்பித்த நிறுவனங்கள் இவர் கோரிக்கையை ஏற்கவில்லை. பின்னர், மைசூர் திவான் இவரது திறமை கண்டு, பெங்களூரின் மகாராணி கல்லூரியில் துணைப் பேராசிரியராகப் பணிபுரியுமாறு பணித்தார்.

இறப்பு
------

பெங்களூருக்குச் சென்ற சில நாட்களிலேயே உடல் நலம் குன்றி, மார்ச்சு 3, 1940 அன்று இறந்தார். இவரின் இறப்பைத் தாங்க முடியாத வரலாற்றாய்வாளர் நீலகண்ட சாஸ்திரி தெரிவித்தது: 

>  இளம்வயதிலேயே இவர் இறந்தது கொடுமை. இதை நினைத்தாலே என் மனம் துன்புறுகிறது
> 
> 
>

ஆக்கங்கள்
---------

* க. மீனாட்சி (1938). *பல்லவர்களின் ஆட்சிக்காலத்தில் நிர்வாகமும் சமூக வாழ்வும்*. சென்னைப் பல்கலைக்கழகம்.
* க. மீனாட்சி (1940). *காஞ்சியின் கட்டிடக்கலை பற்றிய தொடக்கவுரை*. இந்தியத் தொலைத்தொடர்புத் துறை.
* க. மீனாட்சி (1941). *காஞ்சி வைகுண்ட பெருமாள் கோவிலின் வரலாற்றுச் சிற்பங்கள்*. இந்தியத் தொல்லியல் துறை.

மேற்கோள்கள்
-----------

* A. Srivathsan (15 ஆகத்து 2010). "Scholar extraordinaire". *தி இந்து* இம் மூலத்தில் இருந்து 2010-08-18 அன்று. பரணிடப்பட்டது.. .

1. ↑  "முதல் முனைவர்". *கட்டுரை*. தி இந்து. 17 மார்ச் 2017. பார்க்கப்பட்ட நாள் 1 செப்டம்பர் 2017. `{{cite web}}`: Check date values in: `|accessdate=` and `|date=` (help)
**கடற்கிளி** (*Puffin*) எனும் நீர் மூழ்கிப் பறவை, புவியின் துருவப் பகுதியாகிய ஆர்டிக் கடல் பகுதியில் வாழக் கூடிய நீர் பறவையாகும். இவை அல்சிடே குடும்பத்தில் இடம் பெறுகிறது. கடற்கிளிகள் கூட்டம் கூட்டமாக கடற்கரைப் பகுதி தீவுகளில் உள்ள பாறைகளின் முகடுகளில் காணப்படும்.

கடல் கிளியின் வேறு பெயர்கள்
---------------------------

* பபின்
* சீசாமூக்கு பறவை
* போப்

வகைகள்
------

* அட்லாண்டிக் கடற்கிளி
* கொம்புள்ள கடற்கிளி
* குஞ்சமுள்ள கடற்கிளி

உடலமைப்பு
---------

கடல் கிளியின் உடல் வலிமையானது, தலை பொியது, அலகு கிளிபோல பெரியதானது. மேலும் முக்கோண வடிவமும், ஒளிர் வண்ணமும் கொண்டது. இதன் அலகு நிறம் மாறக்கூடிய தன்மை கொண்டது. குளிர் காலத்தில் இளஞ்சாம்பல் நிறத்திலும், வசந்த காலத்தில் ஆரஞ்சு வண்ணத்திலும் அலகு காணப்படும்.

இனப்பெருக்கம்
-------------

இனப்பெருக்க காலத்தில் ஆண் கடற்கிளியின் அலகு பல நிறங்கொண்டதாகக் காணப்படுகிறது. இக்காலத்தில் (சூன்,; சூலை) நிலப்பகுதியை நோக்கி வருகின்றன. பாறைகளில் உள்ள ஏறத்தாழ மூன்று முதல் ஆறு அடி பள்ளங்களிலும் பொந்துகளிலும் பெண் பறவைகள் முட்டை இடுகின்றன. ஆறு வாரங்களில் முட்டை பொாித்து குஞ்சு வெளிவருகிறது.

தாய்ப் பறவை குஞ்சுகளைப் பேணுதல்
-------------------------------

தாய்ப் பறவை ஏறத்தாழ பத்து சிறிய மீன்களை ஒரே தடவையில் வாயால் பிடித்து அலகில் அடுக்கி வைத்துக் கொண்டு குஞ்சு இருக்கும் இடத்தை நோக்கிப் பறந்து வரும். மீன் ஊட்டப்பட்டு, உடல் நன்கு வளர்ந்த ஆறு வாரங்களில் தாய் குஞ்சுகளை விட்டுச் சென்று விடும். குஞ்சுகள் உடல் மெலிந்து பறப்பதற்கான இறகுகள் வளரும் வரை காத்திருந்து பின்பு கடலை நோக்கிப் பறக்கத் தொடங்கும். இக்குஞ்சுகள் கடல் வாழ் உயிாிகளில் மீன்களை உணவாக உட்கொள்கின்றன.

மேற்கோள்கள்
-----------

1. ↑  "26 Questions About Puffins". *Project Puffin*. National Audubon Society. Archived from the original on 2012-08-29. பார்க்கப்பட்ட நாள் 2017-07-11.
2. ↑   "கடல் கிளி". *அறிவியல் களஞ்சியம்* (ISBN 81-7090-87-1) **தொகுதி 7**. (திருவள்ளுவர் ஆண்டு 2022, மார்கழி - திசம்பர் 1991). Ed. பேராசிாியர். கே. கே. அருணாசலம், அறிவியல் களஞ்சிய மையம், தமிழ் பல்கலைகழகம், தஞசாவூர். தஞசாவூர்: தமிழ் பல்கலைகழகம், தஞசாவூர். 149-150. அணுகப்பட்டது 7 சூலை 2017.

வெளியிணைப்புகள்
---------------

Search Wiktionary
விக்சனரியில் ***puffin*** என்னும் சொல்லைப் பார்க்கவும்.

* "Puffin". *பிரித்தானிக்கா கலைக்களஞ்சியம்* (11th) **22**. (1911).
* Puffins at the Farne Islands, Northumberland பரணிடப்பட்டது 2014-10-08 at the வந்தவழி இயந்திரம்